b'\n_START_ARTICLE_\nTrikotnik\n_START_PARAGRAPH_\nTrik\xc3\xb3tnik je eden osnovnih geometrijskih likov. Trikotnik je dvorazse\xc5\xbeni lik s tremi ogli\xc5\xa1\xc4\x8di in s tremi stranicami, ki so odseki treh premic. Obi\xc4\x8dajno z izrazom trikotnik mislimo na ravninski lik. Na sferi govorimo npr. o sfernem trikotniku.\n_START_SECTION_\nUsmerjenost trikotnika\n_START_PARAGRAPH_\n\xc4\x8ce si ogli\xc5\xa1\xc4\x8da A, B in C v tem zaporedju sledijo v smeri, ki je nasprotna smeri urinega kazalca, je trikotnik pozitivno usmerjen, v nasprotnem primeru je usmerjen negativno.'